Paned o Gê

Lansiad 'Neon Roses'
2023-05-25 19:00 - 21:00 UTC | The Queer Emporium, 2-4 Royal Arcade, Cardiff, CF10 1AE, United Kingdom
Ymunwch ag awdur Rachel Dawson a lansiad swyddogol o’i nofel gyntaf, Neon Roses, yn The Queer Emporium! Yng nghwmni Nazmia Jamal, cyd-sylfaenydd Lez Read, bydd Dawson yn trafod ei nofel cwiar, Cymraeg, yn ateb cwestiynau’r gynulleidfa ac wedyn, yn arwyddo copïau o’r llyfr!

Eisteddfod yr Urdd 2023
2023-05-29 - 2023-06-03 | Llandovery
Bydd Paned o Gê yn cynnal stondin fel rhan o Eisteddfod yr Urdd y flwyddyn yma!

Balchder Llandovery 2023
2023-07-29 | Market Square, Llandovery
Paned o Gê bydd un o’r stondinau yn Sgwâr y Farchnad fel rhan o ail ddathliad Balchder Llandovery 2023! Y thema’r flwyddyn yma: Solidariaeth!
Os medrwch, plîs rhowch arian trwy dudalen GoFundMe y sefydliad yma i’w gefnogi!

Eisteddfod Genedlaethol 2023
2023-08-05 - 2023-08-12
Am yr ail flwyddyn, bydd Paned o Gê yn dychwelyd i faes yr Eisteddfod Genedlaethol, y tro yma yn Llŷn ac Eifionydd! Bwriadwn werthu llyfrau, bathodynnau, diodydd, bwyd a mwy, gyda stondin sy’n cynnwys bach mwy o liw nag ein hymdrech blaenorol!

Ymweliad â Bangor
2023-11-06 11:00 - 18:00 | Pontio, Deiniol Road, Bangor, LL57 2TQ
Bydd Paned o Gê yn teithio i Pontio, Bangor i werthu llyfrau LHDTC+ unwaith eto yn Tachwedd!

Clwb Cymraeg
2023-11-29 18:30 - 20:00 | The Queer Emporium, 2-4 Royal Arcade, Cardiff, CF10 1AE, United Kingdom
Noson yn The Queer Emporium sydd yn rhoi cyfle i siaradwyr Cymraeg (pe bai’n dysgwr, yn rhugl neu’n rhyw le arall ar ei thaith ieithyddol) i ymgasglu a chymdeithasu.
Y mis yma: CWIS CLWB CYMRAEG! Pa flwyddyn lansiwyd Pobl y Cwm? Medrwch chi enwi holl aelodau Eden? Pa rhaglen S4C oedd Gemma Collins yn rhan ohono a pham oedd hi yna?
Dydyn ni ddim yn gwybod yr atebion i’r uchod, ond yn gobeithio byddwch chi os ydych chi’n ymuno â ni ar 29ain Tachwedd!

Ffair Nadolig Menter Iaith 2023
2023-12-02 11:00 - 15:00 | Llancaiach Fawr, Llancaiach Fawr, Nelson, CF46 6ER, United Kingdom
Bydd stondin gyda Paned o Gê yn Ffair Nadolig Menter Iaith Caerffili!

Twrci a Thinsel
2023-12-09 07:30 - 22:00 | YMa, Stryd Taff, Pontypridd, CF37 4TS
Mae Mas ar y Maes yn gyrraedd Pontypridd braidd yn gynnar gyda gig #TwrciAThinsel mis nesaf! Ar y 9fed Rhagfyr 2023, dewch i ddathlu yn YMa yng nghwmni artistiaid LHDTQ+ anhygoel gan gynnwys Catrin Feelings, @Priya Hall, Bopa Rhys, Rufus Mufasa, Hapus the Clown a’r Welsh Ballroom Community!
Gwybodaeth Hygyrchedd
Bydd y sioe yma yn cynnwys goleuadau llachar a synau uchel.
Mae’r Moondance Studio, YMa, gyda mynediad heb risiau i’r adeilad o Taff Street.
Mae YMa oddeutu 0.4 milltir o Orsaf Trên Pontypridd. Mae yna orsaf bws (Pontypridd) oddeutu 0.1 milltir o YMa. Medrai tacsis gollwng chi bant a phigo chi fyny o du fas i YMa.

Love Apparently
2023-12-16 20:00 - 22:00, 2023-12-17 08:00 - 22:00 | Chapter Arts Centre, Market Road, Cardiff, CF5 1QE
Ugain mlynedd yn ôl, cafodd ffilm Richard Curtis Love Actually ei rhyddhau a nawr, mae’r cwiars am gael go arni! Yn Love Apparently, mae grŵp o artistiaid LHDTC+ am adolygu a pherfformio nifer o straeon o’r ffilm fyd-enwog!
Yn deillio o syniad gan enillydd Drag Idol 2023 Fruit ‘n Fibre, sydd hefyd yn serennu, mae’r cast hefyd yn cynnwys perfformwyr anhygoel megis Leila Navabi, digrifwr a llwyddodd i werthu allan pob noson o’i sioe Gŵyl Caeredin eleni; seren TikTok a S4C, Catrin Feelings; y cerddor, Asha Jane; frenin drag, Justin Drag a’r frenhines drag, Marmalade.
Bu’r arian a chodwyd o’r sioe yn mynd i TransGivingUK a Anera.
Gwybodaeth Hygyrchedd
Mae alcohol yn cael ei gweini yn y lleoliad yma.
Bydd y sioe yn cynnwys goleuadau llachar a synau uchel. Yn anffodus, hyd yn hyn, nad ydym wedi llwyddo i ffeindio dehonglydd BSL am y sioe. Os mae hyn yn newid, byddwn yn diweddaru’r disgrifiad a chyhoeddi’r newyddion ar y cyfryngau cymdeithasol.
Cliciwch yma am fwy o wybodaeth hygyrchedd am Theatr Seligman, lle bu’r sioe yn cael ei chynnal. Mae yna doiled hygyrch yn y ganolfan.
Mae Chapter Arts Centre oddeutu 1.1 milltir o Orsaf Trên Ninian Park a 1.4 milltir o Orsaf Trên Caerdydd Canolog. Mae bysiau yn haws i ddal o Orsaf Trên Caerdydd Canolog, sydd yn agos i Westgate Street a Wood Street. Mae yna nifer o fysiau sydd yn mynd tuag at Chapter yn gadael o fan hyn, ond mae hyd y daith o le mae’r bws yn eich gollwng i Chapter yn amrywio yn dibynnu ar ba rif bws rydych yn defnyddio. Rydym yn awgrymu iddych chi tsecio hyn ymlaen llaw, cyn dal unrhyw fws.
Medrai tacsis eich casglu a’ch gollwng yn uniongyrchol tu fas y ganolfan.
Love Apparently
Ysgrifennwyd gan Elliot Ditton
Datblygwyd gan The Cast
Cynhyrchwyd gan Paned o Gê
Poster gan @ellyd.art
Cefnogwyd gan The Queer Emporium and Iris Prize

#Valentines4Palestine
2024-02-14 08:00 - 17:00
Ar 14eg Chwefror, byddwn ni, ynghyd â nifer o siopau llyfrau annibynnol arall, yn codi arian am Gronfa Argyfwng PEN am Ysgrifenwyr Mewn Peryg.
Caiff unrhyw elw sydd yn deillio o werthiant llyfrau yn The Queer Emporium neu yn ein siop arlein ei rhoi i’r achos. Yn ogystal â hyn, medrwch brynu tocynnau wrth dil TQE i gymryd rhan yn raffl (£1.00 am docyn, arian parod yn unig), lle gallwch ennill llwyth o wobrau llenyddol, a bu’r arian yma yn mynd i’r gronfa hefyd.

Clwb Cymraeg
2024-02-28 18:00 - 20:30 | The Queer Emporium, 2-4 Royal Arcade, Cardiff, CF10 1AE, United Kingdom
Mae’n Mis Hanes LHDTC+ ac i’w ddathlu, rydym am gael CWIS! Am ryw rheswm dyma’r noson mwyaf poblogaidd rydym yn cynnal yn y Gymraeg, felly dere i ‘fallai ennill bathodynnau neu rhyw gwobr arall rydym yn penderfynu arno ar y noson!

Chwarae'r Chwedlau: Cabaret
2024-03-01 08:00 - 17:00 | The Queer Emporium, 2-4 Royal Arcade, Cardiff, CF10 1AE, United Kingdom
NID Y SIOE THEATR GERDD! Ond, efallai bydd ‘na cân neu ddwy…

Pennod cyntaf 2024 o Chwarae’r Chwedlau ac ar Dydd Gŵyl Dewi! Yn wahanol i’r arfer, nid ydy’r acts yn denu ei ysbrydoliaeth o hanes, ond yn creu hanes personol ei hun: trwy berfformio yn y Gymraeg am y tro gyntaf! Dewch i gefnogi artistiaid sydd yn ceisio hybu’r Cymraeg trwy ei crefft, gan gynnwys drag, cerddoriaeth, barddoniaeth a mwy!

Lein-yp:

Daniel Huw Bowen
Sir Domme Jones
Aiman
The Cardiff Dolls
Marmalade
Cardiff Trans Singers

Paned â Jason Okundaye & Elvin James Mensah
2024-03-28 19:30 - 21:00 | The Queer Emporium, 2-4 Royal Arcade, Cardiff, CF10 1AE, United Kingdom
Mor gyffroes: i ddathlu cyhoeddiad Revolutionary Acts: Love & Brotherhood in Black Gay Britain gan Jason Okundaye, does neb arall ond Jason Okundaye ei hun yn ein hymuno! Ar ben hynny, mae’n sgwrsio am y llyfr gydag Elvin James Mensah, awdur Small Joys ac un o’n hoff llyfrau o 2023!

Paned â Durre Shahwar & Christopher Lloyd
2024-05-09 19:30 - 21:00 | The Queer Emporium, 2-4 Royal Arcade, Cardiff, CF10 1AE, United Kingdom
Dathlwch dau gasgliad arbennig yn The Queer Emporium gyda’r bobl tu ôl iddyn nhw! Bydd Durre Shahwar, golygydd Gathering: Women of Colour on Nature, a Christopher Lloyd, bardd a chreüwyd y casgliad barddoniaeth Pick Up Your Feelings, yn darllen darnau o’i waith ac yn ateb cwestiynau amdanyn nhw!

Balchder Abertawe 2024
2024-05-18 11:00 - 17:00 | Bragwyn Hall, Guildhall Rd S, Swansea, SA1 4PE
For Swansea Pride, we’ll be flogging queer books from inside the Brangwyn Hall!

Ffilifest 2024
2024-06-08 11:00 - 17:00 | Caerphilly Castle, Castle St, Caerphilly, CF83 1JD
Fel rhan o Ffilifest Menter Iaith, bydd Paned o Gê yn dod a stondin i Gaerffili!

Paned â Juliet Jacques
2024-09-19 19:30 - 21:00 | The Queer Emporium, 2-4 Royal Arcade, Cardiff, CF10 1AE, United Kingdom
Rydym yn hynod o ffodus i gael cwmni Juliet Jacques yr Awst yma, wrth iddi deithio o gwmpas i hyrwyddo cyhoeddiad ei llyfr newydd, The Woman in the Portrait.
